[{"text_idx": "#000000", "text": "Ry\u2019n ni wedi cadw ffeiliau a elwir yn cwcis ar eich dyfais."}, {"text_idx": "#000001", "text": "yn hanfodol I\u2019r safle weithio"}, {"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000004", "text": "Derbyn cwcis angenrheidiol yn unig"}, {"text_idx": "#000005", "text": "Daw Alun Davies o Aberystwyth yn wreiddiol ond mae bellach yn byw yng Nghaerdydd. Mae\u2019n beiriannydd meddalwedd ac yn rhedeg ei gwmni ymgynghori ei hun. Mae\u2019n hoffi rhedeg a beicio ac wedi cyflawni sawl triathlon. Enillodd ei nofel antur ffantasi\u0308ol i blant a phobol ifanc Manawydan Jones: Y Pair Dadeni wobr Uwchradd Tir Na n-Og eleni."}, {"text_idx": "#000007", "text": "\u201cMae 1997 yn flwyddyn o newid mawr yn ynysoedd Prydain... Yn nhref Aberystwyth, mae\u2019n flwyddyn ysgytwol i Moses John wrth iddo ddihuno mewn ysbyty heb unrhyw gof o\u2019r saith mlynedd ddiwethaf. Wrth ymchwilio i\u2019w fywyd mae\u2019n dysgu mai ef oedd y prif dditectif ar achos llofrudd cyfres o\u2019r enw Kharon, a oedd yn gyfrifol am ladd tri dyn ifanc. Gyda chymorth y newyddiadurwr Mirain Fitzpatrick, mae Moses yn ail-astudio achos Kharon. Yn fuan mae amheuon yn cyniwair...\u201d"}, {"text_idx": "#000008", "text": "Mae\u2019r nofel gyffrous hon yn dilyn ymdrechion Moses John i ddatgelu\u2019r gwir ac yn ei orfodi i ofyn cwestiwn elfennol \u2013 \u2018pwy ydw i?\u2019"}, {"text_idx": "#000009", "text": "Llongyfarchiadau mawr Alun ar gyhoeddi Pwy yw Moses John? gyda\u2019r Lolfa... Beth wnaeth dy ysbrydoli i ysgrifennu\u2019r nofel, a dywed ychydig am y stori..."}, {"text_idx": "#000010", "text": "Mae Moses John yn dihuno mewn ysbyty heb gof o\u2019r saith mlynedd ddiwethaf. Mae\u2019n dysgu mai fe oedd y prif dditectif ar achos Kharon, llofrudd cyfresol oedd yn gyfrifol am ladd tri gw\u0302r ifanc. ac a fuodd farw yn y un ddamwain a anfonodd Moses i\u2019r ysbyty. Ond yn sydyn mae corff newydd yn cael ei ddarganfod, wedi ei ladd mewn ffordd unigryw Kharon, gan ofyn y cwestiwn \u2013 a yw\u2019r llofrudd wedi taro eto? A oedd Moses wedi cyhuddo rhywun ar gam, ac os felly a all ddarganfod y gwir y tro hwn \u2013 nid yn unig am Kharon, ond amdano\u2019i hun hefyd?"}, {"text_idx": "#000012", "text": "Stori ar y newyddion, erthygl ar Wikipedia \u2013 neu ambell waith does dim ysbrydoliaeth, a mae\u2019r syniad yn neidio i fy mhen i."}, {"text_idx": "#000013", "text": "Sut oeddet ti\u2019n gwybod dy fod eisiau bod yn awdur a phryd ddest yn ymwybodol o hyn?"}, {"text_idx": "#000014", "text": "Dwi wedi mwynhau ysgrifennu erioed, ond doedd bod yn awdur ddim yn rhan o unrhyw gynllun penodol. Un pnawn Sul yn 2016, heb unrhyw beth gwell i wneud, wnes i eistedd lawr a dechrau sgrifennu. Fe wnes i lwyddo i ddal ati, fe ddatblygodd y stori yna i fod yn Ar Drywydd Llofrudd, a saith mlynedd yn hwyrach dwi\u2019n cyhoeddi fy mhumed nofel i. Dwi wedi bod yn ffodus i gael rywfaint o lwyddiant heb fynd allan o fy ffordd i chwilio amdano, a dwi\u2019n ddiolchgar iawn am hynny."}, {"text_idx": "#000015", "text": "Pwy yw rhai o\u2019r awduron rwyt ti\u2019n eu hedmygu?"}, {"text_idx": "#000017", "text": "Pa gyngor y byddet ti\u2019n rhoi i dy hunan yn iau?"}, {"text_idx": "#000018", "text": "Edrych ar ol dy ddannedd!"}, {"text_idx": "#000019", "text": "Beth yw dy broses ysgrifennu?"}, {"text_idx": "#000020", "text": "Fydda i\u2019n meddwl tipyn am y stori, yn enwedig pan dwi allan yn rhedeg, ond pan mae\u2019r amser yn dod i ysgrifennu dwi\u2019n tueddi i eistedd lawr a bwrw ati. Dydw i ddim yn un mawr am gynllunio manwl \u2013 fydda i\u2019n neidio mewn a mynd i afael gyda\u2019r stori yn syth."}, {"text_idx": "#000021", "text": "Pa lyfrau wyt ti\u2019n darllen ar hyn o bryd?"}, {"text_idx": "#000022", "text": "Slow Horses gan Mick Herron \u2013 dwi heb wylio\u2019r gyfres deledu eto ond wedi clywed pethau da iawn am y llyfrau."}, {"text_idx": "#000023", "text": "Pa brofiadau o lyfrgelloedd sydd wedi dylanwadu arnot?"}, {"text_idx": "#000024", "text": "Mi fyddwn i\u2019n mynd i lyfrgell y dre yn Aberystwyth gyda fy mam a fy mrawd yn aml pan ro\u2019n i\u2019n ifanc, ac wrth fy modd yn pori trwy\u2019r silffoedd. Erbyn hyn dwi\u2019n cymryd fy mhlant fy hun i\u2019r llyfrgell yng Nghaerdydd, a\u2019n falch i\u2019w gweld nhw yn cyffroi wrth chwilota a dewis eu stori nesa."}, {"text_idx": "#000025", "text": "Oes gennyt unrhyw awgrymiadau er mwyn annog plant a phobl ifanc i ddarllen mwy er pleser?\nMae\u2019n farchnad anodd i\u2019w chyrraedd, a sydd gyda lot o bethau sy\u2019n mynnu eu sylw. Ond dwi\u2019n gobeithio, wrth ysgrifennu llyfrau sy\u2019n gafael, yn cyffroi, a sydd ddim yn siarad lawr at bobl ifanc, mae modd eu denu nhw i ddiffodd bwrlwm eu bwydau am dipyn ac ymgolli mewn stori dda."}, {"text_idx": "#000026", "text": "A oes gennyt unrhyw gynlluniau ar gyfer teitlau pellach?"}, {"text_idx": "#000027", "text": "Dwi newydd ennill gwobr Tir na n-Og gyda\u2019n llyfr i oedolion ifanc, Manawydan Jones : Y Pair Dadeni, felly y cynllun yw i ysgrifennu dilyniant i hwnna."}]